ΠΡΟΤΕΙΝΟΜΕΝΕΣ ΕΡΩΤΗΣΕΙΣ ΕΞΕΤΑΣΕΩΝ ΜΗΧΑΝΟΔΗΓΩΝ

1. Ποια είναι τα καθήκοντα του μηχανοδηγού?

α) Ο μηχανοδηγός έχει σαν καθήκον την οδήγηση των κινητήριων μονάδων, την προετοιμασία επιθεώρησης και τον τεχνικό έλεγχο παντός είδους οχημάτων της σύνθεσης της αμαξοστοιχίας, πριν από την αναχώρηση και μετά την άφιξη τους στην καθορισμένη γραμμή του μηχανοστασίου ή του σιδηροδρομικού σταθμού.

β) Ο μηχανοδηγός έχει σαν καθήκον την εκτέλεση αποκατάστασης βλαβών κατά την πορεία, επί της κινητηρίου μονάδας και των οχημάτων, σύμφωνα με τα καθοριζόμενα από τα εγχειρίδια αντιμετώπισης βλαβών, όπου υπάρχουν ή από την εμπειρία του και να ενεργεί σύμφωνα με τις οδηγίες του προσωπικού συντήρησης, για την ασφαλή συνέχιση της πορείας της αμαξοστοιχίας.

γ) Ο μηχανοδηγός οφείλει να προβαίνει στην διαπίστωση των ζημιών και των ελλείψεων των οχημάτων της σύνθεσης της αμαξοστοιχίας και στην άρση από την κυκλοφορία των βεβλαμμένων κατά τη παραλαβή.

δ) Όλα τα παραπάνω.

**Δ**

1. Ποιους κανονισμούς οφείλει να γνωρίζει ο μηχανοδηγός?

α) Κανονισμός εργασίας

β) Γενικό κανονισμό κίνησης και των παραρτημάτων τους.

γ) Εγχειρίδιο κυκλοφορίας Κ .

δ) Εγχειρίδιο οδήγησης της κινητήριας μονάδας με τα παραρτήματά του.

ε) Νομοθεσία που καθορίζει τα προσόντα και την πιστοποίηση Μηχανοδηγών.

στ) Νομοθεσία που αφορά την ασφάλεια των σιδηροδρόμων όπως και κάθε μεταβολή των παραπάνω κανονισμών.

ζ) Όλα τα παραπάνω.

**Ζ**

1. Ποια είναι τα εφόδια του μηχανοδηγού?

α) Εγχειρίδιο δρομολογίων

β) Δελτία έλξης

γ) Κιβώτιο με εργαλεία, όπου προβλέπεται, σημαία, φακό με λευκό και κόκκινο σήμα, φορητό ραδιοτηλέφωνο (Ρ/Τ) διάθεση των οποίων θα γίνεται όπως σε κάθε μηχανοστάσιο ορίζεται.

δ) Εγχειρίδιο αντιμετώπισης βλαβών

ε) Ατομικό ρολόι.

στ) Τίποτα από τα παραπάνω.

**Α,Β,Γ,Δ,Ε**

1. Σε ποιες περιπτώσεις ο μηχανοδηγός έχει την δυνατότητα να μηχανοδηγήσει από τον οπίσθιο θάλαμο?

α) Η οδήγηση από τον οπίσθιο θάλαμο κινητήριας μονάδας με δύο θαλάμους ή από τον εμπρόσθιο θάλαμο της δεύτερης μηχανής σε περίπτωση διπλής έλξης, επιτρέπεται σε έκτακτες περιπτώσεις και μόνο κατόπιν υπηρεσιακής εντολής.

β) Κατά την διάρκεια των ελιγμών, αν η κινητήρια μονάδα έχει δύο θαλάμους οδήγησης ή δύο συγκροτήματα χειριστηρίων μέσα στον ίδιο θάλαμο, ο μηχανοδηγός επιλέγει και εργάζεται σε εκείνη τη θέση, από την οποία μπορεί να παρατηρεί ευχερέστερα τα σήματα του προσωπικού ελιγμών ή τα σήματα γραμμής.

γ) Όποτε θελήσει.

δ) Όλα τα παραπάνω.

**Α,Β**

1. Ποια είναι τα καθήκοντα του μηχανοδηγού σε ατύχημα, σε περίπτωση που θα έχει σαν συνέπεια βλάβη σε πρόσωπα ή σε πράγματα?

α) Να σταθμεύσει άμεσα στο τόπο του ατυχήματος και από κοινού με τον υπάλληλο συνοδείας της αμαξοστοιχίας ή το προσωπικό αμαξοστοιχίας, να λάβει τα κατάλληλα μέτρα, ώστε να αποτραπεί κάθε κυκλοφοριακός κίνδυνος σε πρόσωπα και πράγματα περαιτέρω, ειδοποιώντας ταυτόχρονα τους αρμοδίους.

β) Να δώσει στοιχεία ταυτότητας, άδεια οδήγησης καθώς και κάθε χρήσιμη πληροφορία, που πιθανόν θα του ζητηθεί από αστυνομικές ή δικαστικές αρχές.

γ) Να βοηθήσει το έργο της διεξαγόμενης προανάκρισης ή διοικητικής εξέτασης δίνοντας σαφής πληροφορίες, αποδείξεις ή ενδείξεις για τις συνθήκες του ατυχήματος σε κάθε στιγμή και μέχρι το τέλος της υπόθεσης.

δ) Να επιδεικνύει στις αρμόδιες δικαστικές και αστυνομικές αρχές τα απαραίτητα έγγραφα και εγκυκλίους, για την μη εφαρμογή της αυτόφωρης διαδικασίας στους μηχανοδηγούς, υπακούοντας στις του περί αντιθέτου εντολές των αρχών παρά την επίδειξη των εγγράφων.

ε) Όλα τα παραπάνω.

**Ε**